**התגלות ה' למשה בסנה**

הקב"ה מתגלה אל משה מתוך הסנה הבוער. נסי לדמיין התגלות זו- מה את רואה, כיצד את מדמיינת את הסנה? כיצד את רואה משה בעיני רוחך? נסי לתת הסבר- מה משמעותה של ההתגלות מתוך הסנה?

**מדרש תנחומא, שמות פרק י"ד, פסוק ב'**

למה בלבת אש? כדי ללבבו (להרגילו) כשיבא לסיני ויראה אותה האש שלא יתירא ממנה   
ד"א ולמה בלבת אש? משני חלקיו של סנה ולמעלה. שהלב נתון משני חלקיו של אדם ולמעלה   
ולמה מתוך הסנה ולא מתוך אילן גדול ולא מתוך תמרה? אמר הקב"ה כתבתי בתורה עמו אנכי בצרה (תהלים צא) הם נתונים בשעבוד ואף אני בסנה ממקום צר לפיכך מתוך הסנה שכלו קוצים:

**מתוך הסנה – ילקוט שמעוני רמז קס"ט**

שאל גוי אחד את ר"י בן קרחה מה ראה הקב"ה לדבר עם משה מתוך הסנה?   
א"ל, אלו מתוך חרוב או מתוך שקמה כך היית שואלני. אלא להוציאך חלק אי אפשר- למה מתוך הסנה? ללמדך שאין מקום פנוי בלא שכינה אפילו סנה.   
... רבי אליעזר אומר מה הסנה שפל מכל האילנות שבעולם כך היו ישראל שפלים וירודים למצרים לפיכך נגלה עליהם הקב"ה וגאלם שנאמר וארד להצילו מיד מצרים   
רבי יוסי אומר כשם שהסנה קשה מכל האילנות וכל עוף שנכנס לתוך הסנה אין יוצא בשלום כך היה שעבוד מצרים קשה לפני המקום מכל השעבודים שבעולם...   
רבי יוחנן אמר מה הסנה הזה עושין אותו גדר לגנה כך ישראל גדר לעולם   
ד"א מה הסנה הזה גדל על כל מים כך ישראל אינן גדילים אלא בזכות התורה שנקראת מים שנאמר (ישעיה נה) הוי כל צמא לכו למים   
ד"א מה הסנה הזה גדל בגינה ובנהר כך ישראל הם בעוה"ז ובעוה"ב   
ד"א מה הסנה עושה קוצין ועושה וורדין כך ישראל יש בהן צדיקים ורשעים   
א"ר פנחס הכהן ב"ר חמא מה הסנה הזה כשאדם מכניס ידו לתוכו אינו מרגיש וכשהוא מוציאה מסתרטת כך כשירדו ישראל למצרים לא הכיר בהן בריה כשיצאו יצאו באותות ובמופתים ובמלחמה   
...   
וירא והנה הסנה בוער באש ... הראה לו הקב"ה למשה בענין הזה לפי שהיה מחשב בלבו ואומר שמא יהיו המצריים מכלין את ישראל לפיכך הראהו הקב"ה אש בוערת ואיננו אוכל א"ל כשם שהסנה בוער באש ואיננו אוכל כך המצריים אינן יכולין לכלות את ישראל .

בעקבות המדרשים- כתבי ארבע סיבות שונות מדוע ה' דיבר אל משה דווקא מתוך הסנה והציעי שני הסברים לביטוי 'בלבת אש'

MCj03503430000[1]תגובתו של משה לקריאת ה'- הנני. מה מתחבא מאחורי המילה "הנני"?

חשבי לאלו קריאות היית מוכנה לענות בפשטות: "הנני"?

מה מבטאת לדעתך הסתרת הפנים של משה?

נסי לדמיין, אילו היית זוכה להתגלות שכזו- מה היתה תגובתך?

הסבירי את המחלוקת המובאת במדרש בעניין זה.

מדרש רבה, שמות פרשה ג' פסקה א'

ויסתר משה פניו אמר, "אלהי אבי עומד כאן ואיני מסתיר פני?"   
ר' יהושע בן קרחה אומר, לא יפה עשה משה כשהסתיר פניו, שאילולי לא הסתיר פניו גלה לו הקב"ה למשה מה למעלה ומה למטה ומה שהיה ומה שעתיד להיות . ובסוף בקש לראות שנאמר (שם לג) הראני נא את כבודך. אמר הקב"ה למשה, אני באתי להראות לך והסתרת פניך, עכשיו אני אומר לך כי לא יראני האדם וחי. כשבקשתי לא בקשת. וא"ר יהושע דסכנין בשם ר' לוי, אעפ"כ הראה לו בשכר ויסתר משה פניו (שם) ודבר ה' אל משה פנים אל פנים ובשכר כי ירא (שם לד) וייראו מגשת אליו ובשכר מהביט (במדבר יב) ותמונת ה' יביט   
ור' הושעיא רבה אמר, יפה עשה שהסתיר פניו. א"ל הקב"ה, אני באתי להראות לך פנים וחלקת לי כבוד והסתרת פניך; חייך שאתה עתיד להיות אצלי בהר מ' יום ומ' לילה לא לאכול ולא לשתות ואתה עתיד ליהנות מזיו השכינה שנאמר (שמות לד) ומשה לא ידע כי קרן עור פניו

מדוע לדעתך מצוה ה' על משה לחלוץ את נעליו?

חלצי נעלייך ועמדי על האדמה- כיצד את מרגישה?

באלו שתי דרכים מסביר הרלב"ג את חליצת הנעליים?

**הרלב"ג**

התועלת השביעי הוא במידות, והוא שראוי לאדם שינהג בקדושה במקומות הנכבדים. ולזה נצטוה משה שיסיר מנעליו מעל רגליו לפי שהמקום שהיה עומד עליו היה קדוש ונכון אל שידבק בו השפע האלהי.   
של נעליך מעל רגליך - אמר לו זה כדי שירגיש במה שידרוך בו **וכאילו אמר לו שיתבונן בזה המראה אשר ראה אותו כי הוא מעיר על ענין לא יובן ממנו בתחילת המחשבה.** וכזה תמצא בהרבה מהנביאים שיראו מראה לא יֵדעו כוונתו, ואחר כן יתבאר להם זה, כמו מה שראה ירמיה סיר נפוח ופניו מפני צפונה (ירמיהו א, יג). והנה הודיעו ה' יתעלה שזה המראה היה על ענין עבדות ישראל והתענותם תחת יד מצרים, ואז התבאר למשה ענין זה המראה אשר היה נבוך בו.   
.

MCj04160140000[1]